**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՕՐԵՆՍԳՐՔՈՒՄ ՓՈՓՈԽՎՈՂ ԵՎ ԼՐԱՑՎՈՂ ՀՈԴՎԱԾՆԵՐԻ**

|  |  |
| --- | --- |
| **Հոդված 169.31.** | **Շահերի բախման վերաբերյալ կարգավորումները խախտելը** |

1. Վերադաս կամ անմիջական ղեկավար չունեցող կամ քաղաքական պաշտոն զբաղեցնող անձի կողմից շահերի բախման իրավիճակի վերաբերյալ Կոռուպցիայի կանխարգելման հանձնաժողովին շահերի բախմանը վերաբերող հանգամանքների մասին գրավոր հայտարարություն չներկայացնելը՝

առաջացնում է տուգանքի նշանակում՝ սահմանված նվազագույն աշխատավարձի երեքհարյուրապատիկի չափով:

2. Նախքան շահերի բախման հանգամանքների վերաբերյալ Կոռուպցիայի կանխարգելման հանձնաժողովի առաջարկությունն ստանալը վերադաս կամ անմիջական ղեկավար չունեցող կամ քաղաքական պաշտոն զբաղեցնող անձի կողմից շահերի բախման իրավիճակում գործողություն (անգործություն) կատարելը կամ որոշում ընդունելը, բացառությամբ օրենքով նախատեսված դեպքերի՝

 առաջացնում է տուգանքի նշանակում՝ սահմանված նվազագույն աշխատավարձի չորսհարյուրապատիկի չափով:

3. Վերադաս կամ անմիջական ղեկավար չունեցող կամ քաղաքական պաշտոն զբաղեցնող անձի կողմից շահերի բախման իրավիճակի վերաբերյալ Կոռուպցիայի կանխարգելման հանձնաժողովի ներկայացրած առաջարկությանն առերևույթ հակասող գործողություն (անգործություն) կատարելը կամ որոշում ընդունելը, բացառությամբ օրենքով նախատեսված դեպքերի՝

առաջացնում է տուգանքի նշանակում՝ սահմանված նվազագույն աշխատավարձի ութհարյուրապատիկի չափով:

***(169.31-րդ հոդվածը լրաց. 07.12.22 ՀՕ-542-Ն)***

**Հոդված 169.32 Ռիելթորական ծառայությունների մատուցման պայմանագրի կնքումից հետո անշարժ գույքերի վերաբերյալ տեղեկությունները միասնական տեղեկատվական համակարգում չմուտքագրելը**

1. Ռիելթորական կազմակերպության, անշարժ գույքի կառավարման կազմակերպության, ռիելթորի, անշարժ գույքի կառավարչի կողմից ռիելթորական ծառայությունների մատուցման պայմանագրի կնքումից հետո եռօրյա ժամկետում պայմանագրի օբյեկտ հանդիսացող անշարժ գույքերի վերաբերյալ տեղեկությունները միասնական տեղեկատվական համակարգում չմուտքագրելը առաջացնում է տուգանքի նշանակում` սահմանված նվազագույն աշխատավարձի հարյուրապատիկի չափով:

2. Նույն արարքը կրկին կատարելը վարչական տույժի միջոց կիրառելուց հետո` մեկ տարվա ընթացքում՝

առաջացնում է տուգանքի նշանակում` նվազագույն աշխատավարձի երկուհարյուրապատիկի չափով:

3. Նույն արարքը կրկին կատարելը կրկնակի վարչական տույժի միջոց կիրառելուց հետո` մեկ տարվա ընթացքում՝

հիմք է ռիելթորին, անշարժ գույքի կառավարչին հաշվառումից հանելու համար:

**Հոդված 169.33 Ռիելթորական կազմակերպության, անշարժ գույքի կառավարման կազմակերպության կողմից առանց ռիելթորական ծառայությունների մատուցման պայմանագրի կնքման ռիելթորական ծառայություններ մատուցելը**

1. Ռիելթորական կազմակերպության, անշարժ գույքի կառավարման կազմակերպության կողմից առանց ռիելթորական ծառայությունների մատուցման պայմանագրի կնքման ռիելթորական ծառայություններ մատուցելը առաջացնում է տուգանքի նշանակում` սահմանված նվազագույն աշխատավարձի հարյուրապատիկի չափով:
2. Նույն արարքը կրկին կատարելը վարչական տույժի միջոց կիրառելուց հետո` մեկ տարվա ընթացքում՝

առաջացնում է տուգանքի նշանակում՝ սահմանված նվազագույն աշխատավարձի երկուհարյուրապատիկի չափով:

1. Նույն արարքը կատարելը կրկնակի վարչական տույժի միջոց կիրառելուց հետո` մեկ տարվա ընթացքում՝

հիմք է ռիելթորին, անշարժ գույքի կառավարչին հաշվառումից հանելու համար:

**Հոդված 169.34 Ռիելթորական կազմակերպության, անշարժ գույքի կառավարման կազմակերպության կողմից պատվիրատուից և երրորդ անձանցից ստացված փաստաթղթերը սահմանված նվազագույն ժամկետով չպահպանելը**

1. Ռիելթորական կազմակերպության, անշարժ գույքի կառավարման կազմակերպության կողմից պատվիրատուից և երրորդ անձանցից ստացված փաստաթղթերը առնվազն տասը տարի չպահպանելը առաջացնում է տուգանքի նշանակում` սահմանված նվազագույն աշխատավարձի հարյուրապատիկի չափով:
2. Նույն արարքը կրկին կատարելը վարչական տույժի միջոց կիրառելուց հետո` մեկ տարվա ընթացքում՝

առաջացնում է տուգանքի նշանակում` նվազագույն աշխատավարձի երկուհարյուրապատիկի չափով:

1. Նույն արարքը կրկին կատարելը կրկնակի վարչական տույժի միջոց կիրառելուց հետո` մեկ տարվա ընթացքում՝

հիմք է ռիելթորին, անշարժ գույքի կառավարչին հաշվառումից հանելու համար:

**Հոդված 169.35 Ռիելթորական կազմակերպության, անշարժ գույքի կառավարման կազմակերպության կողմից ռիելթորի, անշարժ գույքի կառավարչի հետ աշխատանքային պայմանագիր կնքելուց կամ լուծելուց հետո** **լիազոր մարմնին տեղեկացնելու ժամկետը չպահպանելը**

1. Ռիելթորական կազմակերպության, անշարժ գույքի կառավարման կազմակերպության կողմիցռիելթորի, անշարժ գույքի կառավարչի հետ աշխատանքային պայմանագիրը կնքելուց կամ լուծելուց հետո՝ 10 աշխատանքային օրվա ընթացքում լիազոր մարմնին գրավոր չտեղեկացելը՝

առաջացնում է տուգանքի նշանակում` սահմանված նվազագույն աշխատավարձի հիսունապատիկի չափով:

1. Նույն արարքը կատարելը վարչական տույժի միջոց կիրառելուց հետո` մեկ տարվա ընթացքում՝ առաջացնում է տուգանքի նշանակում` նվազագույն աշխատավարձի հարյուրապատիկի չափով:
2. Նույն արարքը կրկին կատարելը կրկնակի վարչական տույժի միջոց կիրառելուց հետո` մեկ տարվա ընթացքում՝

հիմք է ռիելթորական կազմակերպությանը, անշարժ գույքի կառավարման կազմակերպությանը հաշվառումից հանելու համար:

**Հոդված 169.36 Առանց լիազոր մարմնում հաշվառման** ռ**իելթորական կազմակերպության, անշարժ գույքի կառավարման կազմակերպության, ռիելթորի, անշարժ գույքի կառավարչի կողմից ռիելթորական ծառայություններ մատուցելը**

1. Առանց լիազոր մարմնում հաշվառման ռիելթորական կազմակերպության, անշարժ գույքի կառավարման կազմակերպության, ռիելթորի, անշարժ գույքի կառավարչի կողմից ռիելթորական ծառայություններ մատուցելը առաջացնում է տուգանքի նշանակում` սահմանված նվազագույն աշխատավարձի երեքհարյուրապատիկի չափով:
2. Նույն արարքը կատարելը վարչական տույժի միջոց կիրառելուց հետո` մեկ տարվա ընթացքում՝ առաջացնում է տուգանքի նշանակում` նվազագույն աշխատավարձի հինգհարյուրապատիկի չափով:

|  |  |
| --- | --- |
| **Հոդված 244.18.** | **Տիեզերական գործունեության բնագավառում վերահսկողություն իրականացնող տեսչական մարմինը** |

1. Տիեզերական գործունեության բնագավառում վերահսկողություն իրականացնող տեսչական մարմինը քննում է սույն օրենսգրքի 150.11-150.14-րդ հոդվածներով նախատեսված վարչական իրավախախտումների վերաբերյալ գործերը:

2. Տիեզերական գործունեության բնագավառում վերահսկողություն իրականացնող տեսչական մարմնի անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունի տիեզերական գործունեության բնագավառում վերահսկողություն իրականացնող տեսչական մարմնի ղեկավարը:

***(244.18-րդ հոդվածը լրաց. 06.03.20 ՀՕ-156-Ն)***

|  |  |
| --- | --- |
| **Հոդված 244.19** | **Ռիելթորական գործունեության ոլորտը կարգավորող և հսկողություն իրականացնող պետական լիազոր մարմինը** |

Սույն օրենսգրքի 169.32-169.36 հոդվածներով նախատեսված վարչական իրավախախտումների վերաբերյալ գործերը քննում և վարչական տույժեր նշանակում է ռիելթորական գործունեության ոլորտը կարգավորող և հսկողություն իրականացնող պետական լիազոր մարմնի ղեկավարը կամ նրա լիազորած պաշտոնատար անձը: